ኮሚሽነር ሙሉወርቅ፡ "ነቲ መረጻ ንምፍጻም ዘጋጥመና ሕልኽልኽ ክህሉ እዩ ኣይንብልን" ቅድም ክብል’ውን ኣብ መንጎ ዋና ቤት ጽሕፈት ፋና ብሮድካስቲንግ ኮርፖሬትን ኣብ መንጎ ናይ መቐለ ጨንፈሩን ምስሕሓብ ከጋጥም ጸኒሑ እዩ። ኣብ ዝሓለፈ ወርሒ ጉንበት፡ ጋዜጠኛታትን መሪሕነትን ናይቲ ሓደ ካብ ጨንፈር ኤፍኤማት ፋና ብሮድካስቲንግ ኮርፖሬት (ኤፍቢሲ) ዝኾነ መቐለ ፋና ኤፍኤም 94.8 ካብቲ ኣብ ኣዲስ ኣበባ ዘሎ ዋና ቤት ዕዮ ጸቕጥታት ከምዝበጽሖም ንቢቢሲ ሓቢሮም ነይሮም። ኣካያዲ ስራሕ እቲ ጨንፈር ዝነበረ ጋዜጠኛ መሰረት ታደሰ “ካብ ማእኸል ዝመጽኡ ኣጀንዳታት ጥራይ ክተድህቡ ኣለኩም” ዝብል ጸቕጢ ከምዝበጽሖም ተዛሪቡ ነይሩ። ብተወሳኺ ድማ፡ "ከይንሰርሖም ወይ ሽፋን ከይንህቦም ዝበሃሉ ጉዳያት ብዙሓት'ዮም። ካብ ትግራይ ዝወጽኡ ሓበሬታታት ብእርይ ቁጽር እንታይ ምዃኖም እናተለለየን እናተፈለየን እዩ ዝረኣይ። መብዛሕቲኦም ከይሓልፉ ይእገዱ" ክብል ጋዜጠኛ መሰረት ታደሰ ኣብ’ቲ እዋን ካብ ዋና ቤት ጽሕፈቶም ይበጽሐና ኣሎ ንዝብልዎ በደል ገሊጹ ነይሩ። ፋና ብሮድካስት ኮርፖሬት ዋና ቤት ጽሕፈት ብወገኑ ንጋዜጠኛታት ጨንፈር መቐለ “ኤድቶርያክ ፖሊስን መምርሕታትን ጥሒስኩም” ክብል ኣብ’ቲ እዋን መጠንቀቕታ ጽሒፉሎም ነይሩ። ተዛማዲ ትሕዝቶ ኮሚሽነር ሙሉወርቅ፡ "ነቲ መረጻ ንምፍጻም ዘጋጥመና ሕልኽልኽ ክህሉ እዩ ኣይንብልን" ባይቶ ወከልቲ ህዝቢ ትግራይ፡ ነቲ ኣብ መወዳእታ ወርሒ ነሓሰ ክካየድ መደብ ተታሒዝሉ ዘሎ 6ይ ክልላዊ መረጻ ዛሳልጡ ኣመራርሓ ኮሚሽን መረጻ ኣብ'ቲ ዝሓለፈ ሰሙን ምሻሙ ይፍለጥ። በዚ መሰረት፡ መምህር ሙሉወርቅ ኪዳነማርያም ኮሚሽነር ኮሚሽን መረጻ ትግራይ ኮይኑ ተሸይሙ እዩ። እቲ ተሪፉ ዘሎ ግዜ፡ ዕውት መረጻ ንምክያድ እኹል ድዩ?
